Minedas

Mindaugas Jonušas (Minedas; g. 1987 m. rugsėjo 16 d.) – Lietuvos popmuzikos atlikėjas iš Klaipėdos.

 Biografija 
Minedas 2004 m. įkūrė grupę „Atominis Traukinys“, dar po pusmečio – „Hobs“. Baigė Klaipėdos „Gedminų“ mokyklą, įstojo į Laivų ir jūreivystės aukštesniąją mokyklą. 2005 m. dalyvavo TV3 laidoje „Labirintai“, kuri nuo tada tapo dainininko vizitine kortele bei tramplinu tolimesniam populiarumui. 2006 m. gruodį išleistas debiutinis albumas „Geriausias albumas pasaulyje“, kurį, pasak paties Minedo ir jo vadybininko, prodiusavo kompanija Monako produkcija.

2007 m. dalyvavo Eurovizijos atrankoje, kurioje dainavo pusiau lietuviškai, pusiau vokiškai, bet komisijos liko nesuprastas. Netrukus buvo pranešta, kad Minedas bus BTV humoro laidos „Šalia kelio“ apžvalgininkas, tačiau vėliau tai buvo paneigta. 2008 m. kovo mėn. dainininkas pareiškė baigiantis savo karjerą, vėliau rengė koncertus, kurie nesulaukė susidomėjimo. Buvo TV3 laidos „Ambrozijos TV“ rubrikos vedėjas.

2014 m. sukūrė savo vardo prekės ženklą. Vienas tokių prekės ženklų – kuriamos tamsiai rudos spalvos „Minedo maikutės“.Minedas tapo dizaineriu: pristatys savo vardinius marškinėlius

Tų pačių metų rugsėjo 26 d. Klaipėdos Ievos Simonaitytės bibliotekoje įvyko Minedo knygos „Pasaulis Minedo akimis“ pristatymas.Knygą parašęs Minedas tikisi susirasti merginą  Pasak autoriaus, išleisti knygą buvo pati geriausia idėja, galinti įprasminti jo dešimties metų muzikos scenoje sukaktį. 

Taip pat 2014 m. spalio 18 d. įkūrė socialinį projektą „Nebūk naivus kelyje“, šiuo metu yra projekto vadovas.http://projektasnebuknaivus.intere.lt/?page_id=4 Organizuojamos paskaitos saugaus elgesio kelyje tema, eisenos, teikiama psichologinė pagalba keliuose mirusiųjų artimiesiems.http://projektasnebuknaivus.intere.lt/?page_id=606 

 Vertinimai 
Kritikai teigia, kad jis dėl asmeninio naivumo, prieštaringos asmenybės, milžiniškų ambicijų, arogantiškų pareiškimų, akivaizdaus melavimo ir nesugebėjimo dainuoti bei klausos neturėjimo laikomas nevykėliu bei juokdariu, tačiau toks jo įvaizdis ir nuolatinis dalyvavimas Lietuvos televizijų laidose jį itin išpopuliarino. Saulius Urbonavičius po Minedo pasirodymo Eurovizijos atrankoje ironiškai klausė: „Kiek galima tyčiotis iš ligonių?“, taip sulaukdamas kitų komisijos narių pritarimo. Po šio įvykio Minedas pasiūlė boikotuoti visus tuo metu komisijoje buvusius narius: nežiūrėti TV laidų, kuriose jie dalyvauja, nepirkti muzikantų, buvusių komisijoje, įrašų. Nepaisant to, dalyvavo vėliau transliuotoje laidoje „Su Nomeda“, kurioje tuomet pasirodė ir S. Urbonavičius su Vytautu Šapranausku.

M. Jonušas kartais ironiškai tituluojamas „neįvertintu talentu“ bei lyginamas su tokiais dainininkais, kaip Antanas Nedzinskas ir Valdas Karklelis.

Visuomeninė veikla ir galimi nusikaltimai
2017 m. buvo apkaltintas priekabavimu bei neetišku elgesiu su projekto „Nebūk naivus kelyje“ nepilnametėmis narėmis.Seimo narės Dovilės Šakalienės pranešimas: „Dėl Mindaugo Jonušo (visuomenėje žinomo „Minedo“ vardu) neetiško elgesio ir NVO vardo pažeminimo“ LRS.lt, 2017-05-10 

2022 m. įvykus Rusijos invazijai į Ukrainą ir prasidėjus plataus masto karui, įsitraukė į įvairias Ukrainos palaikymo akcijas, buvo įvairių iniciatyvų autorius ir dalyvis.Mindaugas Jonušas-Minedas Klaipėdoje organizuoja paramos vakarą Ukrainai: „Tai – mūsų pareiga“ tv3.lt, 2023-03-07 Tais pačiais metais tapo naujai įkurtos viešosios įstaigos bei paramos platformos „Bonitatem ORG“ vadovu.Mindaugas Jonušas: karas nėra iliuzija atviraklaipeda.lt, 2022-11-23Home – Bonitatem  (anglų k.) 

2024 m. birželio pradžioje paskelbė išvykstantis į frontą Ukrainoje dirbti savanoriu paramediku.Malinauskas: į karą susirengęs Minedas daro eilinį šou ir renka pinigus delfi.lt, 2024-06-06 Po kelių dienų buvo paviešintas visuomenininko Skirmanto Malinausko tyrimas, kuriame Jonušas kaltinamas pasisavinęs ir iššvaistęs didelės vertės Ukrainai surinktą paramą bei apgavęs daugybę žmonių.Minedui – kaltinimai pasisavinus Ukrainai rinktą paramą: vadina aukšto lygio aferistu lrytas.lt, 2024-06-09Minedo aferos kyla į viešumą: apgavo ne vieną žmogų, pasisavino Ukrainai surinktą paramą delfi.lt, 2024-06-09

 Diskografija 

 Apdovanojimai 
 2007 m., Bambukai 2007 – blogiausias metų atlikėjas
 2007 m., Bambukai 2007 – blogiausia daina (Jausmai)
 2007 m., Bambukai 2007 – blogiausias sceninis įvaizdis
 2007 m., Bambukai 2007 – didžiausia metų blogybė

 Šaltiniai 

 Nuorodos 
 www.minedas.lt 
 Populiariausias Minedo šlageris, pirmą kartą atliktas laidoje „Labirintai“


Minedas